पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। विश्व पर्यावरण दिवस पर 'ग्रीन वर्ल्ड प्रोजेक्ट' के तहत झालाना वानिकी क्षेत्र की गिरती स्थिति को बचाने के लिए स्थानीय निवासियों की मदद से 'चिपको आंदोलन' शुरू किया गया। जिसमें बच्चों ने वृक्षों से चिपक कर उन्हें बचाने का संदेश दिया। उनकी रक्षा की कसम खाई।इस अवसर पर बच्चों के लिए झालाना वानिकी क्षेत्र में ''नेचर ट्रेल'' का आयोजन किया गया। जिसमें झालाना कच्ची बस्ती के बच्चों को पर्यावरण एवं वृक्षों के महत्व के बारे में जानकारी दी गई। बच्चों ने झालाना वानिकी क्षेत्र में फैली प्लास्टिक की थैलियों तथा कचरे की सफाई की।
वहीं संगठन ने वानिकी क्षेत्र को बचाने के लिए ''झालाना बचाओ समिति'' का भी गठन किया गया है। जिसके सदस्य समय-समय पर इस क्षेत्र की स्थिति की समीक्षा करेगे तथा वर्षा मौसम में संगठन द्वारा इस क्षेत्र में स्थानीय निवासियों, प्रकृति प्रेमियों तथा विद्यार्थियों के सहयोग से सघन वृक्षारोपण कार्यक्रम चलाए जाएंगें।अवसर पर झालाना वानिकी क्षेत्र को हरा-भरा बनाने के लिये नन्हें 'वृक्ष मित्रों' ने वृक्षों को बचाने तथा वर्षा ऋतु में पांच-पांच पौधे लगाकर उनकी साल भर रक्षा करने की शपथ ली।
फोटो: सुरेन्द्र सामरिया
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva npi_Deva zho_Hant eng_Latn